Maria Monde

Michelle Keijumetsä (o.s. Lappalainen; s. 1983 Vaasa), tunnetaan enimmäkseen entiseltä taiteilijanimeltään Maria Monde on suomalainen rap- pop-artisti, rock-artisti, kirjailija ja maalari. Keijumetsä tunnetaan pääosin vuonna 2016 julkaistusta kappaleestaan "Maailma", jota on katsottu yli 1,5 miljoonaa kertaa YouTubessa. Keijumetsä tunnetaan myös muun muassa kappaleista "Y-P", "Ikävä" ja "Snäppäillään". Keijumetsä on vaihtanut rap-ja popmusiikin rock-musiikkiin ja julkaisee sen lisäksi myös instrumentaalista musiikkia ja covereita.

Ura

Musiikki 
Michelle Keijumetsän ensimmäinen kokoonpano oli Le Mirage, jonka tyylisuunta oli trance. Keijumetsän ensimmäinen taiteilijanimi oli Dana Glow. Keijumetsä julkaisi esikoissinglensä "Love Illusion" lokakuussa 2011. Keijumetsä julkaisi musiikkia nimellä Dana Glow vuoden 2013 loppuun asti, mutta Vuonna 2012 Keijumetsä julkaisi myös "Unelmiin" kappaleen taiteilijanimellä Maaria. Dana Glow julkaisi ensimmäisen EP:nsä "Brightest Lights" 30. toukokuuta 2013, joka sisälsi mm. kappaleet "Love Isn't Fair", "Still In Love" ja "Dans La Nuit/ In The Night". 

Keijumetsä palasi takaisin musiikkiuralleen kolmen vuoden päästä, tällä kertaa hän kuitenkin esiintyi uudella taiteilijanimellä Maria Monde. Keijumetsän ensimmäinen single tällä nimellä oli "Maailma", joka julkaistiin syyskuussa 2016. Kappaleesta tuli internet-meemi. Kappaleen musiikkivideota on katsottu YouTubessa yli 1,8 miljoonaa kertaa. Keijumetsä tuli myöhemmin tunnetuksi muun muassa kappaleista, "Y-P", "Ikävä" ja "Snäppäillään". Vuonna 2019 Keijumetsä vaihtoi taiteilijanimensä Maria Mondesta MM Lehtiseksi ja perusti yhtyeen nimeltään Neon Shock. Neon Shock julkaisi vuoden 2019 lopussa ensimmäisen singlensä nimeltään "Come-Back". Vuonna 2020, Keijumetsä aloitti säkkipillin soittamisen. 

Vuonna 2021 Keijumetsä esiintyi yhtyeen GREEN! laulajana ja sanoittaja/säveltäjänä. Yhtyeen nimi oli alun perin CHOSEN!, mutta se vaihdettiin myöhemmin GREEN!:iksi. GREEN!:in kanssa Keijumetsä on julkaissut kappaleet: "You're The Reason", "Child Of Nature" ja "Was Love", joille kaikille julkaistiin myös musiikkivideot. Vuoden 2021 kesällä Keijumetsä julkaisi ensimmäistä kertaa vuoden 2019 jälkeen kappaleen tunnetuimman taitelijanimensä Maria Monden alla. "TAIVAISIIN" on kesähitti, jossa Monden kanssa esiintyy vieraileva räppäri Tursas, joka osallistui kappaleen sanoittamiseen. Vuoden 2021 joulukuussa Keijumetsä vaihtoi taitelijanimekseen M I S E L ja julkaisi ensimmäisen singlensä "Yksin". Kappale on pianoballadi, joka kertoo yksinäisyydestä. Vuonna 2022 Keijumetsä aloittaa ensimmäistä kertaa rock-artistina GREEN!-yhtyeessään ja taiteilijanimeksi tulee Misel Kelly. GREEN!-yhtyeen tyyli vaihtuu popista rockiin. Kesällä 2022 ilmestyivät kappaleet I Am Fine, Don't You Leave Me, A Little Bit Of Sugar ja Wasting Lives.

Kuvataide
Keijumetsä on rakentanut uraa myös maalarina. Keijumetsä on maalannut omista kappaleistaan tauluja ja pitänyt taidenäyttelyn Tikkurilan kirjastossa Vantaalla.

Tyyli

Musiikki
Keijumetsä jakaa vahvasti mielipiteitä omaperäisellä tyylillään, joka sekoittaa huumoria pelottomien pop- ja räplyriikoiden kanssa. Keijumetsä ottaa monissa kappaleissaan kantaa yhteiskunnan ongelmiin ja epätasa-arvoon. Polarisoivasta tyylistään huolimatta hän on onnistunut keräämään itselleen omistautuneen fanijoukon, joka ymmärtää tämän huumoria ja tyyliä. Energisten pop-kappaleiden lisäksi Keijumetsä on julkaissut myös pianoballadeja, instrumentaalimusiikkia ja covereita. Dana Glown aikoihin Keijumetsän musiikki oli pitkälti elektronista, 1990-luvun discoa muistuttavaa pop-musiikkia. Yhtyeessä GREEN! Keijumetsän musiikki taas oli aluksi normaalia akustisempaa, usein pianosäesteistä, kunnes tyyli vaihtui rockiin.

Diskografia

Singlet
 "Love Illusion" Dana Glow (2011)
 "My Dream" Dana Glow (2011)
 "Unelmiin" Maaria (2012)
 "Une Vraie Amie" Dana Glow (2013)
 "Still In Love" Dana Glow (2013)
 "Love Isn't Fair" Dana Glow (2013)
 "Dans La Nuit/In The Night" Dana Glow (2013)
 "Kingdom" Dana Glow (2013)
 "Maailma" (2016) 
 "Valot Helsingin" (2016)
 "Y-P" (2016)
 "Ikävä" (2017)
 "Androgyyni" (2017)
 "Snäppäillään" (2017)
 "Oot Täydellinen" (2017)
 "Voima" (2017)
 "Taxi Driver" (2017)
 "Rühl Love" (2018)
 "Viallinen" (2018)
 "Uni Corn Song" (2019)
 "Come-Back" Project Neon Shock (2019)
 "Mood" (2019)
 "You're The Reason" GREEN! (2021)
 "Child Of Nature" GREEN! (2021)
 "Was Love" GREEN! (2021)
 "TAIVAISIIN" (2021)
 "Yksin" (2021)
 "I Am Fine" GREEN! (2022)
 "Don't You Leave Me" GREEN! (2022)
 "A Little Bit Of Sugar" GREEN! (2022)
 "Wasting Lives" GREEN! (2022)

EP:t
"Brightest Lights" Dana Glow (2013)

Kirjallisuutta
 Omistettu (2009)
 Satutettu (2011)
 Veka ja muita rikosnovelleja (2012)
 Minna Kataja – R.I.P Henrietta (2014)
 Olemisen Vaikeus (2020)

Lähteet
 https://www.iltalehti.fi/musiikki/a/f5bab71f-f987-49e3-9ce3-e2742ed52139
 https://www.iltalehti.fi/viihde/a/2016091722330281
 https://www.helsinginuutiset.fi/paikalliset/1200796 (Käyttäjätunnuksella)
 https://www.iltalehti.fi/viihdeuutiset/a/755a401c-e214-45d4-a415-ad8a622eec2b
 https://www.suomalainen.com/products/olemisen-vaikeus
 https://www.mtvuutiset.fi/artikkeli/tiesitko-kohuvideon-julkaissut-maria-monde-on-myos-pinup-malli/6085772#gs.787n3o
 https://www.youtube.com/watch?v=TBf5tzPVets

Viitteet 

Suomalaiset poplaulajat
Suomalaiset hip hop -artistit
Suomalaiset kirjailijat
Vuonna 1983 syntyneet
Elävät henkilöt